Virallinen lehti nro C 020 , 20/01/1997 s. 0055



A4-0402/96 Päätös neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi neuvoston direktiivien 90/387/ETY ja 92/44/ETY muuttamisesta niiden mukauttamiseksi kilpailua suosivaan ympäristöön televiestinnän alalla (C4-0469/96 - 95/0280(COD)) (Yhteispäätösmenettely: toinen käsittely) Euroopan parlamentti, joka - ottaa huomioon neuvoston yhteisen kannan (C4-0469/96 - 95/0280(COD)), - ottaa huomioon ensimmäisessä käsittelyssä antamansa lausunnon ((EYVL C 166, 10.6.1996, s. 87)) komission ehdotuksesta parlamentille ja neuvostolle (KOM(95)0543) ((EYVL C 62, 1.3.1996, s. 3)), - ottaa huomioon komission muutetun ehdotuksen (KOM(96)0418) ((EYVL C 291, 4.10.1996, s. 18)), - ottaa huomioon EY:n perustamissopimuksen 189 b artiklan 2 kohdan, - ottaa huomioon työjärjestyksensä 72 artiklan, - ottaa huomioon talous- ja raha-asioita sekä teollisuuspolitiikkaa käsittelevän valiokunnan suosituksen toiseen käsittelyyn (A4-0402/96), 1. Tarkistaa yhteistä kantaa seuraavasti; 2. Pyytää komissiota puoltamaan parlamentin tarkistuksia lausunnossa, jonka se antaa EY:n perustamissopimuksen 189 b artiklan 2 kohdan d alakohdan mukaisesti; 3. Pyytää neuvostoa hyväksymään kaikki parlamentin tarkistukset, muuttamaan yhteistä kantaansa vastaavasti ja antamaan säädöksen lopullisesti; 4. Kehottaa puhemiestään välittämään tämän päätöksen neuvostolle ja komissiolle. (Tarkistus 2) 1 ARTIKLAN 5 KOHTA 5 artiklan 4 kohta (direktiivi 90/387/ETY) >Alkuperäinen teksti> 4. Jos jäsenvaltio tai komissio toteaa, että 1 kohdassa tarkoitetut yhdenmukaistetut standardit ja/tai eritelmät eivät ole avoimen ja tehokkaan pääsyn, yhteenliittämisen ja yhteentoimivuuden päämäärän mukaisia eivätkä varsinkaan 3 artiklassa mainittujen perusperiaatteiden ja olennaisten vaatimusten mukaisia, tehdään päätös siitä, onko tarpeen peruuttaa Euroopan yhteisöjen virallisessa lehdessä viittaus näihin standardeihin ja/tai eritelmiin 10 artiklassa säädettyä menettelyä noudattaen. >EP:n äänestyksessä hyväksytty teksti> 4. Jos jäsenvaltio tai komissio toteaa, että 1 kohdassa tarkoitetut yhdenmukaistetut standardit ja/tai eritelmät eivät ole avoimen ja tehokkaan pääsyn, yhteenliittämisen ja yhteentoimivuuden päämäärän mukaisia eivätkä varsinkaan 3 artiklassa mainittujen perusperiaatteiden ja olennaisten vaatimusten mukaisia, tehdään päätös siitä, onko tarpeen peruuttaa Euroopan yhteisöjen virallisessa lehdessä viittaus näihin standardeihin ja/tai eritelmiin 9 artiklassa säädettyä menettelyä noudattaen. (Tarkistus 3) 1 ARTIKLAN 7 KOHTA 6 ja 7 artikla (direktiivi 90/387/ETY) >Alkuperäinen teksti> 7) Poistetaan 6 ja 7 artikla. >EP:n äänestyksessä hyväksytty teksti> 7. Korvataan 6 ja 7 artikla seuraavasti: «Komissio laatii 31 päivään tammikuuta 1997 mennessä yleispalvelujen kustannuslaskelmaa ja rahoitusta koskevan ehdotuksen Euroopan parlamentin ja neuvoston direktiiviksi.» (Tarkistus 4) 1 ARTIKLAN 8 KOHTA 8 artikla (direktiivi 90/387/ETY) >Alkuperäinen teksti> Komissio tutkii tämän direktiivin toimivuutta ja antaa asiasta kertomuksen Euroopan parlamentille ja neuvostolle ensi kerran viimeistään 31 päivänä joulukuuta 1999. Kertomus perustuu muun muassa jäsenvaltioiden komissiolle ja 8 ja 9 artiklassa tarkoitetulle komitealle antamiin tietoihin. Siinä voi tarvittaessa olla ehdotuksia jatkotoimenpiteistä tämän direktiivin mukauttamiseksi ottaen huomioon kehityksen kohti kilpailua täysin suosivaa ympäristöä. >EP:n äänestyksessä hyväksytty teksti> Komissio tutkii tämän direktiivin toimivuutta ja antaa asiasta kertomuksen Euroopan parlamentille ja neuvostolle ensi kerran viimeistään 31 päivänä joulukuuta 1999. Kertomus perustuu muun muassa jäsenvaltioiden komissiolle sekä 9 ja 10 artiklassa tarkoitetulle komitealle antamiin tietoihin. Kertomuksessa selvitetään tarvittaessa, mitä tämän direktiivin säännöksiä sekä muita yhteisön ONP-säännöksien toimeenpanemiseen ja televiestinnän uuteen sääntely-ympäristöön liittyvien direktiivien säännöksiä olisi mukautettava markkinoiden uuden tilanteen vuoksi. Komissio voi tarvittaessa kertomuksessa ehdottaa muita toimenpiteitä näiden direktiivien tavoitteiden täysimääräiseksi toteuttamiseksi. Ehdotukset ovat yksittäisen kootun tekstin muodossa. Kertomuksessa selvitetään erityisesti mahdollisuutta perustaa Euroopan sääntelyviranomainen. (Tarkistus 5) 2 ARTIKLAN 3 KOHTA 2 artiklan 2 kohdan ensimmäinen luetelmakohta (direktiivi 92/44/ETY) >Alkuperäinen teksti> - 'kiinteillä johdoilla' telepalveluja, jotka tarjoavat selkeän siirtokapasiteetin verkon liityntäpisteiden välillä, lukuun ottamatta valintaista kytkentää (kytkentätoiminnot, joita käyttäjä voi hallita kiinteiden johtojen tarjoamisen yhteydessä), >EP:n äänestyksessä hyväksytty teksti> - 'kiinteillä johdoilla' telepalveluja, jotka tarjoavat selkeän siirtokapasiteetin verkon liityntäpisteiden välillä, lukuun ottamatta valintaista kytkentää (kytkentätoiminnot, joita käyttäjä voi hallita kiinteiden johtojen tarjoamisen yhteydessä), tai pientaajuuspuheviestitykseen tarkoitettua kiinteää johtoa käyttävää yleistä puhelinverkkoa. (Tarkistus 6) 2 ARTIKLAN 12 KOHTA 14 artikla (direktiivi 92/44/ETY) >Alkuperäinen teksti> Komissio tutkii tämän direktiivin toimivuutta ja antaa asiasta kertomuksen Euroopan parlamentille ja neuvostolle ensi kerran viimeistään 31 päivänä joulukuuta 1999. Kertomus perustuu muun muassa jäsenvaltioiden komissiolle ja avoimen verkon tarjoamisen -komitealle antamiin tietoihin. Kertomuksessa on oltava tämän direktiivin jatkamisen tarvetta koskeva arvio, jossa otetaan huomioon kehitys kohti täysin kilpailua suosivaa ympäristöä. Kertomuksessa voi tarvittaessa olla ehdotuksia jatkotoimenpiteistä tämän direktiivin mukauttamiseksi.» >EP:n äänestyksessä hyväksytty teksti> Komissio tutkii tämän direktiivin toimivuutta ja antaa asiasta kertomuksen Euroopan parlamentille ja neuvostolle ensi kerran viimeistään 31 päivänä joulukuuta 1999. Kertomus perustuu muun muassa jäsenvaltioiden komissiolle ja avoimen verkon tarjoamista käsittelevälle komitealle antamiin tietoihin. Kertomuksessa selvitetään tarvittaessa se, mitä tämän direktiivin säännöksiä tai muita yhteisön ONP-säännöksien toimeenpanemiseen ja televiestinnän uuteen sääntely-ympäristöön liittyvien direktiivien säännöksiä on mukautettava markkinoiden uuden tilanteen vuoksi. Komissio voi tarvittaessa kertomuksessa ehdottaa muita toimenpiteitä näiden direktiivien tavoitteiden täysimääräiseksi toteuttamiseksi. Ehdotukset ovat yksittäisen kootun tekstin muodossa. Kertomuksessa selvitetään erityisesti mahdollisuutta perustaa Euroopan sääntelyviranomainen. (Tarkistus 7) LIITE I Liite, 4 kohdan ensimmäinen ja toinen alakohta (direktiivi 92/44/ETY) >Alkuperäinen teksti> Numeroja ja osoitteita, joissakin tapauksissa nimiä, käytetään vastaanottajan tai vastaanottajien valintaan tai palvelun, palveluntarjoajan tai verkko- operaattorin valintaan. >EP:n äänestyksessä hyväksytty teksti> Numeroita/osoitteita, joissakin tapauksissa nimiä, käytetään vastaanottajan tai vastaanottajien valintaan tai palvelun ja tarvittaessa, edellyttäen että numeroiden siirrettävyystoiminto on käytettävissä, palveluntarjoajan tai verkko-operaattorin valintaan. >Alkuperäinen teksti> Yhdenmukaistetun numeroiden/osoitteiden ja tarvittaessa nimien käytön noudattaminen on olennaista Euroopan laajuisen yhteenliittämisen ja palveluiden yhteentoimivuuden turvaamiseksi käyttäjältä käyttäjälle. Numeroiden/osoitteiden/nimien myöntämisen on lisäksi oltava oikeudenmukaista ja tasavertaisen pääsyn vaatimusten mukaista. >EP:n äänestyksessä hyväksytty teksti> Yhdenmukaistetun numeroiden/osoitteiden ja tarvittaessa nimien käytön noudattaminen on siten olennaista Euroopan laajuisen yhteenliittämisen, palveluiden yhteentoimivuuden ja numeroiden siirrettävyyden turvaamiseksi käyttäjältä käyttäjälle. Numeroiden/osoitteiden/nimien myöntämisen olisi lisäksi oltava oikeudenmukaista, suhteellista ja tasavertaisen pääsyn vaatimusten mukaista.